તે દરમ્યાન ઇ.સ. ૧૯૨૨ માં શ્રી ગીજુભાઈ બધેકાએ મોન્ટેસરી શિક્ષણ સંસ્થા શરુ કરવાની યોજના કરી. તેમણે ગાંધીજી પાસે એક સારા શિક્ષકની માંગણી કરી. ગાંધીજી એ મારા પિતાશ્રીને પાંચ વર્ષ માટે ગીજુભાઈની નવી શિક્ષણ સંસ્થામાં શિક્ષક તરીકે જોડાવાનું કહ્યું. મારા પિતાશ્રી દિવસનું શિક્ષકનું કાર્ય પૂરું થતાં રોજ સાંજે અને રાત્રે ભાવનગરમાં આવેલી તખ્તેશ્વરની ટેકરી પર આવેલા શિવમંદિરનાં ઓટલા પર બેસી ચંદ્ર તારા ઇત્યાદિનું આકાશદર્શન કરતા કરતા પ્રભુધ્યાનમાં મગ્ન બનીને પ્રભુ ચિંતન કરતા હતાં